මල්වතු පාර්ශවයේ මහනායක අතිපූජ්‍ය තිබ්බටුවාවේ ශ්‍රී සුමංගල නාහිමියන් සහ අස්ගිරි පාර්ශවයේ මහනායක අතිපූජ්‍ය වරකාගොඩ ඤාණරතන නාහිමියන් බුද්ධ ශාසන අමාත්‍යාංශයේ ලේකම් මහාචාර්ය කපිල ගුණවර්ධන වෙත ඒකාබද්ධ ලිපියක් යොමු කරමින් පෙන්වා දෙන්නේ කොරෝනා වසංගතය පිළිබද අවදානය යොමු නොකොට මෙවැනි සාකච්ඡාවක් සංවිධානය කිරීම සුදුසු නොවන බවයි.එසේම ත්‍රිපිටක සංරක්ෂණ පනත් කෙටුම්පත අධ්‍යයනයකින් තොරව සම්මත කළහොත් අනාගතයේදී ශාසනික ව්‍යාකූලතාවක් නිර්මාණය විය හැකි බව ද උන්වහන්සේලා සිය ලිපියේ දක්වා තිබෙනවා.